ગુજરાત કોંગ્રેસનો દારોમદાર આ વખતના ચૂંટણીપ્રચારમાં પાટીદારોના રોષની આજુબાજુ ગરબા લઇ રહ્યો છે. હાઇકમાન્ડ દ્વારા પાટીદાર નેતાઓ સાથેની મુલાકાતનું આયોજન પણ તેનો હિસ્સો છે. ભાજપની દુખતી રગને પકડી પાટીદારોને કોંગ્રેસ તરફ આકર્ષી તેમને અનામતનું ગાજર લટકાવી દીધું છે, ભલેને સૌ જાણતાં હોય કે બંધારણીય રીતે આ લગભગ અશક્યની કક્ષાની આ વાત છે.જે તે સમયે ભલે તરત ન આવ્યાં હોય પણ ચૂંટણીલક્ષી મુલાકાતોમાં પાટીદારો પર પોલિસ દમન, ગોળીબાર મુદ્દાઓ રાહુલે પાછલી બંને મુલાકાતોમાં ઉછાળ્યાં એ નોંધવા જેવું છે.